CELEX: 32019D1707
Language: lv
Date: 2019-06-17 00:00:00
Title: Padomes Lēmums (ES) 2019/1707 (2019. gada 17. jūnijs) par nostāju, kas Eiropas Savienības vārdā jāieņem Tirdzniecības komitejā, kura izveidota ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, attiecībā uz ieteikumu veikt konkrētus grozījumus nolīgumā, lai ņemtu vērā Samoa pievienošanos un citu Klusā okeāna salu valstu pievienošanos nākotnē

11.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 260/45
               
            
         PADOMES LĒMUMS (ES) 2019/1707
         (2019. gada 17. jūnijs)
         par nostāju, kas Eiropas Savienības vārdā jāieņem Tirdzniecības komitejā, kura izveidota ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, attiecībā uz ieteikumu veikt konkrētus grozījumus nolīgumā, lai ņemtu vērā Samoa pievienošanos un citu Klusā okeāna salu valstu pievienošanos nākotnē
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 3. punktu un 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     2009. gada 30. jūlijā Savienība parakstīja Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses (1) (“nolīgums”), ar ko izveido pamatu ekonomisko partnerattiecību nolīgumam. Papua-Jaungvinejas Neatkarīgā Valsts un Fidži Republika nolīgumu provizoriski piemēro attiecīgi no 2009. gada 20. decembra un 2014. gada 28. jūlija.
                  
               
                     (2)
                  
                  
                     Nolīguma 80. pants paredz, ka citas Klusā okeāna salu valstis, kuras ir Kotonū nolīguma (2) dalībvalstis, vai Klusā okeāna salas, kuru strukturālās iezīmes un ekonomiskā un sociālā situācija ir salīdzināma ar to valstu situāciju, kuras ir Kotonū nolīguma dalībvalstis, var pievienoties nolīgumam, pamatojoties uz to, ka tās iesniedz 1994. gada GATT XXIV pantam atbilstīgu tirgus piekļuves piedāvājumu. 2018. gada 5. februārī Samoa Neatkarīgā Valsts (Samoa) Līgumslēdzējām pusēm lēmuma pieņemšanai iesniedza pievienošanas lūgumu kopā ar 1994. gada GATT XXIV pantam atbilstīgu tirgus piekļuves piedāvājumu.
                  
               
                     (3)
                  
                  
                     Sestajā Tirdzniecības komitejas sanāksmē 2018. gada 24. oktobrī Savienības un Klusā okeāna valstu pārstāvji sagatavoja to nolīguma tehnisko izmaiņu sarakstu, kuras nepieciešamas, lai ņemtu vērā Samoa pievienošanos nolīgumam. Savienības un Klusā okeāna valstu pārstāvji secināja, ka minētās izmaiņas nozīmētu iekļaut Samoa kā nolīguma Līgumslēdzēju pusi un nolīguma II pielikumam pievienot Samoa tirgus piekļuves piedāvājumu. Līdzīgas izmaiņas nolīgumā būtu vajadzīgas ikreiz, kad nolīgumam pievienojas cita Klusā okeāna salu valsts.
                  
               
                     (4)
                  
                  
                     Ar 2018. gada 6. decembra Lēmumu (ES) 2018/1908 (3) Padome apstiprināja Samoa pievienošanās lūgumu. Samoa tirgus piekļuves piedāvājuma teksts bija pievienots minētajam lēmumam (4). Samoa pievienojās nolīgumam 2018. gada 21. decembrī un provizoriski piemēro nolīgumu kopš 2018. gada 31. decembra.
                  
               
                     (5)
                  
                  
                     Nolīguma 68. pants paredz, ka Tirdzniecības komitejai ir jāizskata visi jautājumi, kas nepieciešami nolīguma īstenošanai. Tirdzniecības komiteja ir jāpilnvaro lemt par jebkādām tehniskām izmaiņām nolīgumā, kas varētu būt vajadzīgas pēc citas Klusā okeāna salu valsts pievienošanās.
                  
               
                     (6)
                  
                  
                     Tirdzniecības komitejas septītā sanāksme notiks 2019. gada 24. jūlijā, kurā Tirdzniecības komiteja, ievērojot nolīguma 78. pantu, varēs ieteikt Pusēm veikt grozījumus nolīgumā, lai ņemtu vērā Samoa pievienošanos un citu Klusā okeāna salu valstu pievienošanos nākotnē.
                  
               
                     (7)
                  
                  
                     Savienībai būtu jānosaka nostāja, kas jāieņem attiecībā uz ieteikumu veikt šādus grozījumus.
                  
               
                     (8)
                  
                  
                     Tādēļ Savienības nostājas Tirdzniecības komitejas septītajā sanāksmē pamatā vajadzētu būt pievienotajam ieteikuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem Tirdzniecības komitejā tās septītajā sanāksmē attiecībā uz ieteikumu veikt konkrētus grozījumus Partnerattiecību pagaidu nolīgumā starp Eiropas Kopienu, no vienas puses, un Klusā okeāna valstīm, no otras puses, lai ņemtu vērā Samoa pievienošanos un citu Klusā okeāna salu valstu pievienošanos nākotnē, pamatā ir Tirdzniecības komitejas ieteikuma projekts, kas pievienots šim lēmumam (5).
         
         
            2. pants
            Pēc pieņemšanas Tirdzniecības komitejas ieteikumu publicē Eiropas Savienības Oficiālajā Vēstnesī.
         
         
            3. pants
            Šis lēmums stājas spēkā tā pieņemšanas dienā.
         
         
            Luksemburgā, 2019. gada 17. jūnijā
            
               
                  Padomes vārdā –
               
               
                  Priekšsēdētāja
               
               F. MOGHERINI
            
         
         
            (1)  Padomes Lēmums 2009/729/EK (2009. gada 13. jūlijs) par to, lai parakstītu un provizoriski piemērotu Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses (OV L 272, 16.10.2009., 1. lpp.).
         
            (2)  Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, ar jaunākajiem grozījumiem (OV L 317, 15.12.2000., 3. lpp.).
         
            (3)  Padomes Lēmums (ES) 2018/1908 (2018. gada 6. decembris) par Samoa pievienošanos Partnerattiecību pagaidu nolīgumam starp Eiropas Kopienu, no vienas puses, un Klusā okeāna valstīm, no otras puses (OV L 333, 28.12.2018., 1. lpp.).
         
            (4)  OV L 333, 28.12.2018., 3. lpp.
         
         
            (5)  Nolīguma II pielikuma teksts (Muitas nodokļi, kas piemērojami importam uz Samoa Neatkarīgo Valsti) ir publicēts OV L 333, 28.12.2018., 3. lpp.
         
      
      
         
            PROJEKTS
            
               AR PARTNERATTIECĪBU PAGAIDU NOLĪGUMU STARP EIROPAS KOPIENU, NO VIENAS PUSES, UN KLUSĀ OKEĀNA VALSTĪM, NO OTRAS PUSES, IZVEIDOTĀS TIRDZNIECĪBAS KOMITEJAS IETEIKUMS Nr. 01/2019
            
            
               (... gada ...)
            
            
               attiecībā uz Samoa pievienošanos un citu Klusā okeāna salu valstu pievienošanos nākotnē
            
            TIRDZNIECĪBAS KOMITEJA,
            ņemot vērā Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses (1) (“nolīgums”), ar ko izveido pamatu ekonomisko partnerattiecību nolīgumam un kas parakstīts Londonā, 2009. gada 30. jūlijā, un jo īpaši tā 68., 78. un 80. pantu,
            tā kā:
            
                        (1)
                     
                     
                        Papua-Jaungvinejas Neatkarīgā Valsts un Fidži Republika nolīgumu parakstīja attiecīgi 2009. gada 30. jūlijā un 2009. gada 11. decembrī un nolīgumu provizoriski piemēro attiecīgi kopš 2009. gada 20. decembra un 2014. gada 28. jūlija.
                     
                  
                        (2)
                     
                     
                        Samoa Neatkarīgā Valsts (Samoa) 2018. gada 5. februārī Līgumslēdzējām pusēm lēmuma pieņemšanai iesniedza pievienošanas lūgumu kopā ar 1994. gada GATT XXIV pantam atbilstīgu tirgus piekļuves piedāvājumu. Samoa pievienojās nolīgumam 2018. gada 21. decembrī un to provizoriski piemēro kopš 2018. gada 31. decembra.
                     
                  
                        (3)
                     
                     
                        Ņemot vērā Samoa pievienošanos, Tirdzniecības komiteja ir pārskatījusi nolīgumu un iesaka Līgumslēdzējām pusēm pieņemt tehniskus grozījumus nolīgumā, lai iekļautu Samoa kā nolīguma Līgumslēdzēju pusi un nolīguma II pielikumam pievienotu Samoa tirgus piekļuves piedāvājumu.
                     
                  
                        (4)
                     
                     
                        Līdzīgi grozījumi nolīgumā būs jāizdara ikreiz, kad nolīgumam pievienojas cita Klusā okeāna salu valsts.
                     
                  
                        (5)
                     
                     
                        Tirdzniecības komiteja ierosina to pilnvarot lemt par jebkādām tehniskām izmaiņām nolīgumā, kas varētu būt vajadzīgas pēc citas Klusā okeāna salu valsts pievienošanās,
                     
                  IR PIEŅĒMUSI ŠO IETEIKUMU.
            Tirdzniecības komiteja iesaka Pusēm:
            
                        1)
                     
                     
                        nolīguma 70. panta 1. punktu aizstāt ar šādu:
                        
                           “1.   Šajā nolīgumā “līgumslēdzējas puses” ir Eiropas Kopiena, turpmāk “EK puse”, no vienas puses, un Papua-Jaungvineja, Fidži Republika un Samoa Neatkarīgā Valsts, turpmāk “Klusā okeāna valstis”, no otras puses.”;
                        
                     
                  
                        2)
                     
                     
                        nolīguma 80. pantam pievienot šādu 3. punktu:
                        
                           “3.   Tirdzniecības komiteja var lemt par jebkādām tehniskām izmaiņām nolīgumā, kas varētu būt vajadzīgas pēc citas Klusā okeāna salu valsts pievienošanās.”;
                        
                     
                  
                        3)
                     
                     
                        nolīguma II pielikumā pievienot pieņemtā Samoa Neatkarīgās Valsts tirgus piekļuves piedāvājuma tekstu, kas izklāstīts šā ieteikuma pielikumā;
                     
                  
                        4)
                     
                     
                        nolīguma II protokola X pielikumā no saraksta “Pārējās ĀKK valstis” svītrot atsauci uz Samoa.
                     
                  
               …,
               
                  
                     Tirdzniecības komitejas vārdā –
                  
                  
                     Savienības vārdā –
                  
               
               
                  
                     Klusā okeāna valstu vārdā –
                  
               
            
            
               (1)  OV L 272, 16.10.2009., 2. lpp.